**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 1479/787/20.03.2019

**DECIZIA ETAPEI DE ÎNCADRARE**

**Nr. din 20.03.2019**

Ca urmare a solicitării de emitere a acordului de mediu adresate de **MUNICIPIUL TARGOVISTE,** cu sediul in municipiul Targoviste, strada Revolutiei, nr.1-3, judetul Dambovita, înregistrată la Agenția pentru Protecția Mediului (APM) Dâmbovița cu nr. 1479 din 01.02.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 14.03.2019 că proiectul **EXTINDERE, REABILITARE ( CONSOLIDARE, RECOMPARTIMENTARE) , MODERNIZARE SI ECHIPARE CRESA NR.2ˮ TARGOVISTE** propus a fi amplasat in municipiul Targoviste, strada Radu Varzaru Armasu, nr.9A, judetul Dambovita, **nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Prin prezentul proiect se urmareste crearea cadrului optim din punct de vedere al spatiului pentru buna functionare a creseinr. 2 din Targoviste, prin extinderea acesteia cu un corp nou ce va avea functiunea tot de cresa. Se propune totodata o reabilitare si o modernizare a corpului existent din punct de vedere al consolidarii, refacerii finisajelor, atat cele exterioare, cat si cele interioare, dar si a instalatiilor, pentru a asigura o buna functionare, consumuri reduse, asigurarea sigurantei in exploatare, dar si pentru a respecta conditiile impuse de normativul NP-022-97 „Normativ privind proiectarea de crese si crese speciale pe baza exigentelor de performanta”. in spatiul rezultat se vor scolariza un numar de 40 copii impartiti in trei grupe astfel: doua grupe de cate 15 copii cu varste cuprinse intre 1 an si 3 ani si o grupa de 10 copii cu varsta sub un an. Se contureaza astfel o structurare a spatiilor, dand posibilitatea zonificarii incintei si separarii de gradinita nr. 2.

Construcţia care face obiectul lucrărilor de extindere și modernizare este amplasată în intravilanul municipiului Târgoviște, strada Radu Varzaru Armașu, nr. 9A, județul Dâmbovița. Lucrările propuse sunt indicate în planul de încadrare anexat.

Terenul este în suprafață de 4244 mp conform certificatului de urbanism nr. 868/06.09.2018, (măsurată 4228 mp- 1109 mp cf. extras 77804/03.08.2018, 1068 mp cf. extras 77803/03.08.2018, 1239 mp cf. extras 77806/03.08.2018, 275 mp cf. extras 77802/03.08.2018, 537 mp cf. extras 77808/03.08.2018), cu suprafaţa construită de 1093.0 mp (C1, C2, C3) se afla în proprietatea Municipiului Târgoviște.

Bilanțul total:

|  |  |  |
| --- | --- | --- |
| Regim de inaltime  **Suprafete cresa existent** | P+1E; | |
| Suprafata construita - parter | 284,16 mp; | |
| Suprafata construita - etaj | 181,09 mp; | |
| Suprafata desfasurata | 465,25 mp; | |
| Suprafata utila - parter | 232,15 mp; | |
| Suprafata utila - etaj | 147,33 mp; | |
|  |  | |
| **Suprafete cresa propunere** |  | |
| Suprafata construita - parter | 235,19 mp; | |
| Suprafata construita - etaj | 261,96 mp; | |
| Suprafata desfasurata | 497.15 mp; | |
| Suprafata utila - parter | 197.14mp; | |
| Suprafata utila - etaj | 217.55 mp; | |
|  |  | |
| **Suprafete gradinita** |  | |
| Suprafata construita - parter | 691,05 mp; | |
| Suprafata construita - etaj | 773,55 mp; | |
| Suprafata desfasurata | 1.464,60 mp; | |
|  |  | |
| **Suprafete totale** |  | |
| Suprafata construita - parter | 1.216,60 mp; | |
| Suprafata construita - etaj | 1.216,60 mp; | |
| Suprafata desfasurata | | 2.433,20 mp; |
| Suprafata teren | | 4228.00 mp; |
| P.O.T  C.U.T.  H maxim | | 29%;  0.58;   1. m; |

Accesul in corpul de cresa existent se face printr-un windfang care este amplasat in imediata apropiere a holului central. La nivelul acestuia caile de evacuare sunt subdimensionate, iar sensul deschiderii usilor nu respecta normele si normativele impuse de PSI, astfel ca prin proiect se va corecta aceasta anomalie prin schimbarea tamplariei. Din hol se face accesul in spatiul ce are functiunea de cabinet medical + izolator, dotat cu grup sanitar propriu. Deoarece in prezent acesta nu dispune de o cale de evacuare proprie, prin proiect a fost prevazuta o usa ce faciliteaza accesul direct catre exterior pentru ca, in situatia in care un copil este depistat cu o boala, acesta sa fie evacuat pe usa exterioara, evitandu-se astfel contactul cu ceilalti copii sanatosi.Tot din holul central se face accesul catre casa scarii, dar si intr-un alt hol principal ce are functiunea si de sala de mese. Prin popunere se va face o separare a acestor doua functiuni distincte, aici ramanand doar hol, iar sala de mese se va regasi la parterul extinderii. Deoarece in corpul existent este grupa copiilor sub 1 an, s-a recompartimentat holul principal, creanduse si o zona de biberonerie, pastrandu-se totodata accesul existent catre exterior. Pentru a respecta normele PSI, in prezent, la nivelul corpului existent sunt prevazute doua accese catre exterior, unul dintre ele regasindu-se la nivelul holului+sala de mese. Din zona hol+sala de mese se face accesul in salile de activitati ce sunt grupate cu dormitoare dar si in grupurile sanitare pentru copii si personal. Unul dintre dormitoare are in dotare o anexa pentru depozitarea jucariilor si a materialelor didactice. Se propune o recompartimentare a grupurilor sanitare de la parter, creandu-se doua grupuri sanitare destinate doar copiilor, pentru fiecare dintre cele doua grupe, cu acces din hol+sala de mese, respectiv din sala de activitati. Grupurile sanitare ale personalului vor fi mutate in corpul nou, la etaj.

Deoarece in prezent cresa are in folosinta comuna cu gradinita bucataria, spatiile de depozitare si vestiarele cu acces din zona hol+sala de mese prin intermediul unui oficiu, prin prezentul proiect se propune o bucatarie proprie a cresei, blocandu-se accesul catre oficiul bucatariei existente.

La nivelul etajului intalnim aceleasi neregului ca si la parter ce vor fi corectate prin prezentul proiect, in vederea respectarii normativului de crese, respectiv: salile de activitati sunt grupate cu dormitoarele, holul principal tine loc si de sala de mese, iar grupurile sanitare sunt in folosinta comuna atat pentru copii, cat si pentru personal. La nivelul casei scarii fluxurile sunt subdimensionate si cu deschideri gresite (nu in sensul evacuarii), insa aceste aspecte vor fi remediate prin schimbarea tamplariei existente.

Expertiza tehnica, la cap. 5 „Concluzii si recomandari. Solutii de interventie” propune: - se vor borda cu elemente din beton armat monolit golurile noi de ferestre, respectiv samburi de bordaj si buiandrugi.

-se va reface sarpanta;

-se vor reface trotuarele de protectie;

Pentru modernizarea incintei in care isi desfasoara activitatea Cresa nr. 2 se propune inlocuirea pardoselilor existente cu gresie antiderapanta, parchet stratificat, respectiv mocheta, in functie de utilitatea fiecarei incaperi. Peretii interiori si tavanele vor fi tencuite si gletuite, peste gletul de ipsos dandu-se ulterior doua straturi de vopsea lavabila (daca se considera necesar, inainte de zugravire se va da un strat de amorsa peste glet). Compartimentarile usoare se vor gletui, peste gletul de ipsos dandu-se ulterior doua straturi de vopsea lavabila. Peretii care formeaza grupuri sanitare vor fi placati cu faianta si vor fi rezistenti la umezeala. Planseul peste etaj a fost termoizolat cu un strat de vata minerala avand grosimea de 25 cm.

* Pentru a evita pierderile de energie, cat si in vederea realizarii unei izolari fonice, s-a propus ca toata tamplaria existenta sa fie inlocuita cu tamplarie din lemn stratificat tratat antibacteriologic cu finisaj exterior din aluminiu si geam termoizolant de tip “tripan”. La interior se propun usi celulare din lemn, culoare alb RAL 9010, iar la exterior usi din lemn stratificat cu finisaj exterior din aluminiu si geam termoizolant de tip tripan, conform tabloului de tamplarie ce va fi detaliat la faza proiect tehnic.
* In ceea ce priveste partea exterioara a cladirii, se va realiza o stilizare a fatadelor, sincronizandu-se arhitectural cu propunerea corpuluinou. Se propune o anvelopare a cladirii cu termosistem din polistiren expandat cu grosimea de 10 cm, peste care se va aplica o tencuiala armata in strat subtire si apoi vopsea lavabila de exterior RAL 9010.
* Deoarece in prezent invelitoarea nu se afla intr-o stare foarte buna, se propune o noua structura a invelitorii existente, sincronizata volumetric cu extinderea propusa, rezultand o invelitoare tip sarpanta din lemn acoperita cu tabla zincata plana. Scurgerile pluviale se vor face prin ghene interioare, oferind astfel un avantaj pe timpul iernii cand nu vor mai ingheta burlanele. Aticul este protejat impotriva intemperiilor printr-un brau din tabla zincata, acesta ferind totodata si traversele din lemn.

Constructia propusa ca extindere va avea acelasi regim de inaltime ca si copul existent, respectiv parter si etaj. Amplasarea constructiei propuse fata de constructia existenta a fost prevazuta cu rost de tasare si antiseismic, cautandu-se sa se tina seama de indeplinirea zonelor functionale impuse de normativul NP-022-97 „Normativ privind proiectarea de crese si crese speciale pe baza exigentelor de performanta”. Partiurile au tinut cont in principal de dispunerea incaperilor grupate astfel incat sala de activitati si locul de luat masa cu anexele respective, pe de o parte, ca si spatiile blocului alimentar, pe de alta parte, sa nu fie interferate.

Se propune o constructie cu doua niveluri (parter si etaj), cu o structura de rezistenta tip cadre avand in alcatuire stalpi si grinzi din beton armat. inchiderile exterioare vor fi din caramida GVP 29 cm grosime, compartimentarile interioare din zidarie GVP si compartimentari interioare de tip gips-carton. Acoperisul de tip sarpanta se va realiza din elemente de lemn ecarisat, iar invelitoarea va fi din tabla zincata plana.

Accesul in cladire a copiilor se face pe fatada laterala stanga a curtii interioare, iar aprovizionarea blocului alimentar, dar si accesul personalului se fac tot pe fatada laterala stanga a curtii interioare, dar pe intrare diferita de cea a copiilor. Legatura dintre corpul nou propus si cladirea existenta se va realiza doar la nivelul parterului prin intermediul unui windfang comun, desfiintandu-se windfang-ul existent si creandu-se unul nou.

La nivelul parterului exista un hol central de unde se face accesul in spatiile invecinate. Corpul nou va beneficia de izolatorul existent de la nivelul parterului amplasat in imediata apropiere a windfang-ului, izolatorul este prevazut cu usa exterioara proprie, astfel ca, in situatia in care un copil este depistat cu o boala, acesta sa fie evacuat pe usa exterioara, evitandu-se astfel contactul cu ceilalti copii sanatosi. Tot din holul de asteptare se face accesul copiilor catre vestiare pentru a se schimba, facilitand totodata accesul catre casa scarii. Langa casa scarii este amplasata centrala termica ce deserveste corpul nou de cladire. Separat fata de intrarea copiilor se afla o intrare secundara a personalului ce are rol si de aprovizionare. Acest modul este destinat vestiarelor personalului, bucatariei si depozitelor de alimente. Vestiarele destinate lucratorilor blocului alimentar sunt dotate cu lavoar, cabina WC si cabina dus. Bucataria este prevazuta cu boxa pentru spalatul veselei si depozit de alimente.

Accesul catre etaj se face printr-o scara din beton armat. La fel ca si la parter, la etaj regasim un hol ce faciliteaza accesul catre spatiile invecinate. Grupul sanitar pentru copii, ce deserveste si sala de activitati de la nivelul parterului, este prevazut cu 2 cabine de dus, 3 cabine WC si 4 lavoare. La nivelul etajului mai regasim spatii precum toalete pe sexe pentru personal, oficiu destinat personalului, doua depozite pentru material didactic. Tot la nivelul etajului este prevazuta o zona tehnica ce cuprinde o incapere cu destinatia de depozit si dezinfectare rufe murdare; de aici se face accesul in spalatorie, apoi in uscatorie, apoi in calcatorie + reparatii, iar de aici in spatiul destinat impaturirii si depozitarii rufelor curate. Facem precizarea ca la nivelul fiecarui etaj exista un depozit pentru produse de curatenie.

Salile de activitati si dormitoarele dispun de spatii vitrate generoase care permit iluminarea si ventilarea naturala a incaperilor orientate catre N-V, conditie recomandata de normativul NP-022-97 „Normativ privind proiectarea de crese si crese speciale pe baza exigentelor de performanta”.

**Modul de asigurare a utilitaților**

***Alimentarea cu apa rece*** Alimentarea cu apa rece se face de la reteaua publica, prin intermediul unei conducte PEHD Dn 50 montata ingropat, pe pat de nisip. Debitul pentru dimensionarea conductelor de apa rece s-a calculat conform STAS 1478/90 pe baza de echivalenti. Conductele de alimentare cu apa rece la grupurile sanitare s-au prevazut a se executa din teava PP-R avand diametre cuprinse intre Dn20 – Dn50.

***Colectarea si deversarea apelor uzate*** Colectarea apelor uzate menajere provenite de la obiectele sanitare se va realiza cu conducte din tuburi de polipropilena ignifuga pentru canalizare. Colectarea apelor uzate se va face prin tuburi montate in pardoseala, coloane montate in ghene, iar preluarea acestora se va face prin conducte montate pe langa grinzi, la plafoane apoi vor fi deversate in reteaua publica de canalizare menajera. Dimensionarea conductelor de canalizare interioara a apelor uzate menajere s-a facut in conformitate cu STAS 1795/86 tab. 4.3. in functie de echivalenti

***Asigurarea agentului termic*** – se face prin intermediul unei centralet ermice ce va functiona cu combustibil gazos – gaz metan

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare /valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 868/06.09.2018, terenul este situat în intravilanul municipiului Targoviste,forma de proprietate –domeniu public

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**IRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Gabriela Tudoroiu